Budhismaj pilgrimejoj

Budhismaj pilgrimejoj estas gravaj lokoj vizititaj de budhismaj pilgrimoj. La plej gravaj pilgrimejoj estas tie, kie la budho Gotamo loĝis kaj instruis, en la Indus-Ganga ebenaĵo en norda Barato kaj suda Nepalo, en la areo inter Nov-Delhio kaj Raĝagriho. Tiuj ĉi pilgrimejoj estas gravaj por budhismaj kaj Hinduismaj pilgrimoj. Krom tiuj ĉi, ĉiu budhisma lando havas lokajn pilgrimejojn.
eta|180px|Pilgrimoj, bikŝuejo Tsurphu, Tibeto, 1993.

 Kvar ĉefaj pilgrimejoj 
En la Sutro de la elestingiĝo, la budho Gotamo indikis al la plejaĝa bikŝuo Anando kvar lokojn vizitindaj de pilgrimoj:
Lumbinio: kie la budho Gotamo naskiĝis (Nepalo).
Bodgajo: kie troviĝas la bodiarbo sub kiu la budho Gotamo atingis budhecon (Biharo, Barato).
Sarnato: kie la budho Gotamo faris sian unuan diskurson (Utar-Pradeŝo, Barato).
Kuŝinagaro: kie la budho Gotamo atingis parinirvanon (Utar-Pradeŝo, Barato).

 La ok grandaj lokoj 
En la komentarioj, kvar kromaj lokoj kie la budho Gotamo okazigis miraklon estas menciitaj kiel pilgrimejoj, en Palio, aṭṭhamahāṭhānāni, la ok grandaj lokoj:
Lumbinio
Bodgajo
Sarnato
Kuŝinagaro
Ŝravastio: kie laŭ la komentarioj la budho Gotamo okazigis la miraklon en Ŝravastio.
Raĝagriho: kie la budho Gotamo regis la furiozan elefanton Nalagirion.
Sankaŝjo: kie la budho Gotamo subeniris el la ĉielo Tuŝito post tri monatojn instruanta la Abidarmon al sia patrino.
Vajŝalio: kie simio oferis al li mielon.

 Referencoj